**Molėtų rajono savivaldybės taryba**

**SPRENDIMAS**

**DĖL SAVIVALDYBĖS nekilnojamojo turto perdavimo Molėtų menų mokyklai valdyti patikėjimo teise**

2021 m. rugsėjo 30 d. Nr. B1-219

Molėtai

Vadovaudamasi Lietuvos Respublikos vietos savivaldos įstatymo 6 straipsnio 3, 8 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1, 2 punktais, 12 straipsnio 1, 2, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 4 punktu, 5.1 papunkčiu, 26 punktu, atsižvelgdama į Molėtų progimnazijos direktoriaus 2021 m. rugsėjo 14 d. įsakymą Nr. VP-6 „Dėl savivaldybės turto pripažinimo nereikalingu Molėtų progimnazijos funkcijoms vykdyti“,

Molėtų rajono savivaldybės taryba nusprendžia:

1. Perduoti nuo 2021 m. spalio 15 d. Molėtų menų mokyklai (kodas 191231676) Molėtų rajono savivaldybei nuosavybės teise priklausantį ir šiuo metu Molėtų progimnazijos patikėjimo teise valdomą nekilnojamąjį turtą – mokyklos pastatą (inventorinis Nr. 01020004; registro Nr. 90/18833; unikalus Nr. 6294-0001-4034; pažymėjimas plane 3C3p; bendras plotas 1096,43 kv. m), esantį Molėtų r. sav., Molėtų m., Jaunimo g. 1, patikėjimo teise valdyti, naudoti ir disponuoti juo savarankiškųjų savivaldybės funkcijų – ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas - įgyvendinimui. Pastato įsigijimo vertė 165645,56 Eur, likutinė vertė 2021 m. rugsėjo 1 d. 109510,19 Eur.
2. Įpareigoti Molėtų menų mokyklos direktorių įregistruoti 1 punkte nurodyto turto daiktines teises valstybės įmonėje Registrų centre.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika